Miôł bëc skôzóny na sztrôfã smiercë le òbjimnãła gò amnestiô. Latos më fejrëjemë 200 roczëznã jegò ùrodzeniô. Temù prawie we wsë Matczi Bòsczi Królewi Kaszëb 7 maja bãdze ùroczëzna jakô mô ùpamiãtnic ùtwórcã kaszëbsczi rësznotë Floriana Cenôwã. Nôwôżniészim pąktã rozegracje je òdsłoniãcé òbeliskù pòswiãconégò temù bòhatérze. Pózni do pòspólnégò fejrowaniô rôczą Młodi Kaszëbi do tamtészégò gimnazjum. Całémù wëdarzeniémù mdze téż towarzëc wëdanié pòkòngresowi pùblikacje, w jaczi mdą zapisóné wëstąpienia na pòtkanim Młodëch Kaszëbów w Kartuzach w 2016 rokù.